Dont a ra an anv eus ar briñsez Europa, merc'h d'ar roue Sidon hag honnezh, hervez ar vitologiezh c'hresian, a oa bet skrapet gant Zeus peogwir e vage-eñ karantez outi. Europa ne gredas ket nac'h mont war gein an doue en doa kemeret stumm un tarv kaer ha jentil-tre. Ober a reas Zeus ul lamm war-c'horre ar mor betek enez e c'hanedigezh, Kreta. Eno e c'hanas Europa Minos ha Rhadamantos, barnerien ar re varv. Roet e voe anv Europa d'ar c'hevandir a oa chomet dizanv c'hoazh hervez ur soñj c'hoarvezet d'ar briñsez pa oa ur grennardez anezhi.